
A fától az erdőt - Az irányított feszítőfák alkalmazása a rendszerszintű kockázatok pénzügyi hálózatokra építő elemzésében

A dolgozat az irányított feszítőfák módszerének alkalmazási lehetőségeit vizsgálja a pénzügyi hálózatok elemzése terén azzal a céllal, hogy a pénzügyi intézmények közötti rendszerszintű kockázatok jobban megbecsülhetők legyenek. Az elemzésben számos ország bankjainak irányított és súlyozott hálózatát páronkénti Granger-oksági kapcsolatok hozzák létre, az adott pénzügyi intézmények hozamainak és volatilitásának idősoraiból. Az általában használt hálózati mutatók, mint centralitás-értékek és a kimenő/bemenő kapcsolatok a teljes hálózat mellett az irányított feszítőfákra is ki lettek számítva. Azzal, hogy csak kevesebb, a leginkább fontos kapcsolatok élei maradnak meg a hálózatban, az erre vonatkozó mutatók növelik az elemzés információtartalmát azzal, hogy csökkentik a jelentéktelen kapcsolatokból származó zajt. Egy regressziós elemzés megmutatja a hálózatok tulajdonságai és a vállalatok piaci teljesítménye közötti általános kapcsolatot, valamint mintán kívüli predikciót is lehetővé tesz. A regressziós modellek összehasonlítása azt mutatja, hogy azok a specifikációk, ahol a teljes hálózat mutatói helyett vagy mellett az egyszerűsített feszítőfa mutatói szerepelnek, jobban képesek jelezni a bankok veszteségeit válság idején.



